ai4bharat/Pralekha huggingface dataset:
সড়কপরিবহণওমহাসড়কমন্ত্রক
একটি খসড়া বিজ্ঞপ্তি জারির মধ্য দিয়ে সিএনজি এবং এলপিজি কিটের রেট্রো ফিটমেন্টের মাধ্যমে পরিবর্তন করা এবং ভারত স্টেজ- সিক্স যানবাহনের ক্ষেত্রে ৩.৫ টনের কম হলে ডিজেল ইঞ্জিন প্রতিস্থাপন করে সিএনজি/ এলপিজি ইঞ্জিন তৈরির অনুমতি দেওয়ার প্রস্তাব করা হয়েছে
নতুন দিল্লি, ২৯ জানুয়ারি, ২০২২
সড়ক পরিবহন ও মহাসড়ক মন্ত্রকের পক্ষ থেকে ২৭ জানুয়ারি, ২০২২-এ প্রকাশিত খসড়া বিজ্ঞপ্তির মাধ্যমে দেশে সিএনজি এবং এলপিজি কিটের রেট্রো ফিটমেন্ট এবং ডিজেল ইঞ্জিন গুলিকে সিএনজি অথবা এলপিজি ইঞ্জিনে প্রতিস্থাপনের মাধ্যমে পরিবর্তন করার অনুমতি দিয়েছে। এটি প্রযোজ্য হবে ভারত স্টেজ- সিক্স যানবাহনের ক্ষেত্রে যেগুলি ৩.৫ টনের কম। এখনো পর্যন্ত ভারত স্টেজ-সিক্স নিয়মের অধীনে মোটর গাড়িতে সিএনজি এলপিজি কিটের রেট্রো ফিটমেন্ট অনুমোদিত রয়েছে।
এই বিজ্ঞপ্তিটি রেট্রো ফিটমেন্ট-এর জন্য অনুমোদনের প্রয়োজনীয়তার কথাই উল্লেখ করেছে। সিএনজি হচ্ছে একটি পরিবেশবান্ধব জ্বালানি এবং পেট্রোল ও ডিজেল ইঞ্জিনের তুলনায় কার্বন মনোক্সাইড, হাইড্রোকার্বন এবং ধোঁয়া নির্গমনের মাত্রা অনেকটাই কমিয়ে দেয়।
সমস্ত স্টেকহোল্ডারদের সাথে আলোচনা করে এটি প্রণয়ন করা হয়েছে। সংশ্লিষ্ট স্টেকহোল্ডারদের কাছ থেকে আগামী ৩০ দিনের মধ্যে মতামত ও পরামর্শ চাওয়া হয়েছে।
CG/ SB
(Visitor Counter : 118
প্রতিরক্ষামন্ত্রক
ভারতীয় বিমান বাহিনীর কমান্ডারদের সম্মেলন- জুলাই ২০২০
নয়াদিল্লী, ২২ জুলাই, ২০২০
নতুন দিল্লীতে বায়ুসেনা সদর দপ্তর বায়ু ভবনে আজ বিমান বাহিনীর কমান্ডারদের সম্মেলনের  উদ্বোধন করেন প্রতিরক্ষা মন্ত্রী শ্রী রাজনাথ সিং। অনুষ্ঠানে প্রতিরক্ষা মন্ত্রীকে স্বাগত জানান বিমান বাহিনীর প্রধান এয়ার চিফ মার্শাল আরকেএস ভাদোরিয়া এবং প্রতিরক্ষা মন্ত্রকের অন্যান্য শীর্ষ আধিকারিক। সম্মেলনে বিমান বাহিনীর কমান্ডারদের উদ্দেশে প্রতিরক্ষা মন্ত্রী বলেন, গত কয়েক মাস ধরে ভারতীয় বিমান বাহিনী যেভাবে পরিচালনে সক্ষমতা দেখিয়ছে তা প্রশংসনীয়। তিনি বলেন, পূর্ব লাদাখে বর্তমান পরিস্থিতির পরিপ্রেক্ষিতে ভারতীয় বায়ুসেনা যেভাবে দ্রুততার সঙ্গে সেই স্থানে পৌঁছে গিয়েছিল, এমনকি বালাকোটে ভারতীয় বায়ুসেনা যেভাব এয়ার স্ট্রাইক চালিয়েছিল তা থেকে বিরোধীদের কাছে একটি স্পষ্ট বার্তা পৌঁছে দেওয়া গেছে। প্রতিরক্ষা মন্ত্রী বলেন, ভারত তার সার্বভৌমত্ব রক্ষায় প্রতিশ্রুতিবদ্ধ। স্বশস্ত্র বাহিনীর সক্ষমতা নিয়ে জনগণের মনে দৃঢ় বিশ্বাস রয়েছে। প্রকৃত নিয়ন্ত্রণ রেখা -তে উত্তেজনা প্রশমিত করতে সবরকম প্রয়াস চালানো হচ্ছে। তবে যেকোন সময় যেকোন পরিস্থিতি মোকাবিলার জন্য ভারতীয় বাহিনীকে প্রস্তুত থাকার আহ্বানও জানান তিনি।
প্রতিরক্ষা মন্ত্রী কোভিড-১৯ মহামারী মোকাবিলায় ভারতীয় বিমান বাহিনী যে অবদান রেখেছে তা প্রশংসনীয় বলেও উল্লেখ করেন। তিনি বলেন, বেশ কয়েকটি জায়গায় ত্রাণ এবং মানবিক সহায়তা প্রদানের ক্ষেত্রে ভারতীয় বায়ুসেনা গুরুত্বপূর্ণ ভূমিকা পালন করেছে। প্রতিরক্ষা সরঞ্জাম উৎপাদনে আত্মনির্ভরতার লক্ষ্য অর্জনে প্রয়োজনীয়তার কথা তুলে ধরেন তিনি। কেন্দ্রীয় মন্ত্রী উল্লেখ করেন যে এ বছর এই সম্মেলনের বিষয় ভাবনা হল ‘পরবর্তী দশকে ভারতীয় বিমান বাহিনী’। এই বিষয় ভাবনার আলোচনা থেকে আগামীদিনে দেশীয় প্রতিরক্ষা সরঞ্জাম উৎপাদনের পথ প্রশস্থ হবে বলেও তিনি জানান। শ্রী সিং বলেন, চিফ অফ ডিফেন্স স্টাফ নিয়োগ এবং ডিপার্টমেন্ট অফ মিলিটারি অ্যাফেয়ার্স গঠনের পর থেকে তিন বাহিনীর মধ্যে সমন্বয় ও সুসংহতকরণের ক্ষেত্রে অগ্রগতি হয়েছে।
প্রযুক্তির পরিবর্তনের সঙ্গে তাল মিলিয়ে কৃত্রিম বুদ্ধিমত্তা, ন্যানো প্রযুক্তি, সাইবার এবং মহাকাশ ক্ষেত্রে ভারতীয় বিমান বাহিনী যেভাবে সাফল্যের সাথে এগিয়ে চলেছে তারও প্রশংসা করেন কেন্দ্রীয় প্রতিরক্ষা মন্ত্রী। তিনি আশ্বাস দেন যে স্বশস্ত্র বাহিনীর সমস্ত প্রয়োজনীয়তা পূরণ করা হবে।
কমান্ডারদের উদ্দেশ্যে বায়ুসেনা প্রধান বলেন, ভারতীয় বায়ুসেনা যে কোন কৌশলগত হুমকির বিরুদ্ধে লড়াইয়ের জন্য প্রস্তুত রয়েছে। তিন দিনের এই সম্মেলনে আগামী দশকে ভারতীয় বায়ুসেনার দক্ষতা বৃদ্ধি নিয়ে আলোচনা করা হবে। একইসঙ্গে আগামীদিনে কিভাবে সমস্ত রকমের প্রতিকূলতা মোকাবিলা করা যায় এবং বর্তমান উদীয়মান পরিস্থিতি নিয়ে পর্যালোচনা করা হবে।
(CG/SS/NS
নারীওশিশুবিকাশমন্ত্রক
প্রতিকূল পরিস্থিতিতে থাকা শিশুদের চিহ্নিত করে সহয়তা প্রদানের লক্ষ্যে শিশু কল্যাণ ও সুরক্ষা কমিটি
নতুন দিল্লি, ১৩ জুলাই, ২০২৩
দেশের শিশুদের নিরাপত্তা নিশ্চিত করতে রাজ্য এবং স্থানীয় প্রশাসনের মাধ্যমে একটি বিস্তৃত বাস্তুতন্ত্র তৈরি করতে চায় নারী ও শিশু বিকাশ মন্ত্রকের মিশন বাৎসল্য প্রকল্প। প্রকল্পের বর্তমান নির্দেশাবলী অনুযায়ী স্থানীয় প্রশাসনের স্থায়ী / সাবকমিটি প্রণালীর ভিত্তিতে শিশু কল্যাণ এবং সুরক্ষার দায়িত্ব দেওয়া যেতে পারে পুরসভা / পঞ্চায়েতি রাজ প্রতিষ্ঠান / গ্রামপঞ্চায়েতের সেই সব কমিটির হাতে যারা মহিলা ও শিশুদের সামাজিক ন্যায় বিচার / কল্যাণের কাজে যুক্ত। সেই অনুযায়ী গ্রাম স্তরের শিশু কল্যাণ ও সুরক্ষা কমিটি প্রতিকূল পরিস্থিতির মধ্যে থাকা শিশু, অনাথ এবং পথশিশুদের চিহ্নিত করবে। এদের সহায়তা দেওয়া হবে মিশন বাৎসল্য প্রকল্পের স্পন্সরশিপ কর্মসূচির আওতায়। এইসব শিশুদের স্পন্সরশিপের সুযোগ দেওয়া হবে শিশু কল্যাণ কমিটির সুপারিশ এবং স্পন্সরশিপ অ্যান্ড ফস্টার কেয়ার অ্যাপ্রুভাল কমিটির অনুমোদনের ভিত্তিতে। সহায়তার প্রয়োজন রয়েছে যে সব শিশুর তাদের কাছে এই পরিষেবা পৌঁছে দেওয়ার জন্য অনুরোধ করা হবে সংশ্লিষ্ট রাজ্য ও কেন্দ্রশাসিত অঞ্চলগুলিকে।
অপ্রাতিষ্ঠানিক পরিচর্যা পরিষেবার আওতায় স্পন্সরশিপ, পালক অভিভাবক এবং পরবর্তী পর্যায়ে পরিচর্যা সংক্রান্ত বিধি :
অপ্রাতিষ্ঠানিক পরিচর্যা পরিষেবা কর্মসূচির আওতায় যেভাবে এই মিশন শিশুদের সহায়তা করবে :
১. স্পন্সরশিপ : পরিবর্ধিত পরিবার / আত্মীয়দের সঙ্গে থাকা প্রতিকূলতার সম্মুখীন শিশুদের শিক্ষা, স্বাস্থ্য এবং পুষ্টি বিধানের জন্য আর্থিক সহায়তা।
২. পালক অভিভাবকদের মাধ্যমে পরিচর্যা : এক্ষেত্রে শিশুর পরিচর্যা, সুরক্ষা এবং পুনর্বাসনের দায়িত্ব নেয় অনাত্মীয় কোন পরিবার। শিশুকে বড় করে তোলার জন্য পালক অভিভাবককে দেওয়া হয় আর্থিক সহায়তা।
৩. দত্তক : এক্ষেত্রে শিশুদের দত্তক নেওয়ার প্রশ্নে যে সব পরিবারের কোন আইনগত বাধা নেই, তাদের চিহ্নিত করা হয়। দত্তক গ্রহণের বিষয়টিতে সহায়তা করে সেন্ট্রাল অ্যাডপশন রিসোর্স অথরিটি ।
৪. পরবর্তী পর্যায়ের পরিচর্যা : ১৮ বছর বয়স হয়ে গেলে যারা শিশু সুরক্ষা প্রতিষ্ঠান থেকে বেরিয়ে যায়, তাদের সমাজের মূল স্রোতে যুক্ত করার জন্য আর্থিক সহায়তা প্রদানের সংস্থান রয়েছে। স্বনির্ভর হওয়ার জন্য সংশ্লিষ্ট ব্যক্তি ২১ বছর বয়স হওয়া পর্যন্ত  এই সহায়তা পাওয়ার অধিকারী।
স্পন্সরশিপের ধরণ –
ক. সরকারি সহায়তায় স্পন্সরশিপ
খ. বেসরকারি সহায়তায় স্পন্সরশিপ
স্বাস্থ্যওপরিবারকল্যাণমন্ত্রক
সুপ্রিম কোর্ট কোভিড-১৯ এর দরুণ মৃতদের পরিবারগুলিকে এককালীন অনুদান সহায়তা নেওয়ার জন্য দাবি-দাওয়া দাখিলের সময়সীমা স্থির করেছে
নয়াদিল্লি, ১১ এপ্রিল, ২০২২
সুপ্রিম কোর্ট ২০২১ – এর রিট পিটিশন  নম্বর ৫৩৯ – এ ২০২১ – এর বিবিধ আবেদন সংখ্যা নম্বর ১৮০৫ অনুযায়ী, গত ২৪শে মার্চ নির্দেশ দিয়ে কোভিড-১৯ এর দরুণ মৃতদের পরিবারগুলিকে এককালীন অনুদান সহায়তা নেওয়ার জন্য সুফলভোগীদের দাবি-দাওয়া দাখিলের সময়সীমা স্থির করেছে। জাতীয় বিপর্যয় ব্যবস্থাপনা কর্তৃপক্ষের ঘোষিত নিয়মনীতি অনুযায়ী, এই এককালীন সহায়তা মিলবে।
মহামান্য সুপ্রিম কোর্টের পক্ষ থেকে জারি করা নির্দেশে বলা হয়েছে, ২০২২ – এর ২০শে মার্চের আগে পর্যন্ত কোভিড-১৯ এর দরুণ মৃত্যুর ক্ষেত্রে ক্ষতিপূরণ নেওয়ার জন্য দাবি-দাওয়া গত ২৪শে মার্চ থেকে ৬০ দিন পর্যন্ত জমা করা যাবে। ভবিষ্যতে এ ধরনের মৃত্যুর ক্ষেত্রে ক্ষতিপূরণের জন্য মৃত্যুর দিন থেকে ৯০ দিনের মধ্যে ক্ষতিপূরণের দাবি-দাওয়া দাখিল করতে হবে। তবে, আবেদনপত্র পাওয়ার দিন থেকে ৩০ দিনের মধ্যে ক্ষতিপূরণের প্রকৃত পরিমাণ এবং দাবি-দাওয়া যাচাই প্রক্রিয়া সম্পর্কিত আগের নির্দেশটিই কার্যকর থাকবে।
মহামান্য সুপ্রিম কোর্টের পক্ষ থেকে নির্দেশে আরও বলা হয়েছে, কঠিন পরিস্থিতির দরুণ যদি ধার্য সময়সীমার মধ্যে দাবি-দাওয়া সম্পর্কিত আবেদন দাখিল করা সম্ভব না হয়, সেক্ষেত্রে আবেদনকারী অভিযোগ নিষ্পত্তি কমিটির দ্বারস্থ হতে পারেন। এই কমিটির মাধ্যমে সংশ্লিষ্ট আবেদনকারী তাঁর দাবি-দাওয়াও জানাতে পারেন। অবশ্য, কমিটি প্রতিটি আবেদন যাচাই করে দেখে যদি মনে করে, পরিস্থিতি নিয়ন্ত্রণে না থাকার দরুণ আবেদনপত্র দাখিল করা যায়নি, সেক্ষেত্রে দাবি-দাওয়া সম্পর্কিত আবেদনপত্রটি বিবেচনা করা যেতে পারে।
সুপ্রিম কোর্ট তার নির্দেশে এটাও বলেছে যে, ভুয়ো দাবি-দাওয়ার ঝুঁকি কমাতে প্রথম পর্যায়ে জমা পড়া দাবি-দাওয়া সম্পর্কিত আবেদনপত্রগুলি অন্তত ৫ শতাংশ খুঁটিয়ে যাচাই করে দেখতে হবে। যদি দেখা যায়, কোনও ব্যক্তি ভুয়ো দাবি জানিয়েছেন, তা হলে বিষয়টি ২০০৫ – এর বিপর্যয় ব্যবস্থাপনা আইনের ৫২ নম্বর ধারানুযায়ী, বিবেচনাধীন হবে এবং সেই অনুসারে শাস্তি হবে।
CG/BD/SB
(Visitor Counter : 124
কেন্দ্রীয়মন্ত্রিসভা
শহরাঞ্চলের পরিযায়ী শ্রমিক এবং দরিদ্রদের জন্য স্বল্পমূল্যে বাড়ি ভাড়া দেওয়ার প্রস্তাব অনুমোদন করল কেন্দ্রীয় মন্ত্রীসভা
নতুন দিল্লী, ৮ জুলাই, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভার আজকের বৈঠকে শহরাঞ্চলের পরিযায়ী শ্রমিক ও দরিদ্র নাগরিকদের জন্য অ্যাফোর্ডেবল রেন্টাল হাউজিং কমপ্লেক্স  ব্যবস্থার প্রস্তাব অনুমোদন করা হয়েছে। প্রধানমন্ত্রী আবাস যোজনা-আর্বান  প্রকল্পের আওতায় প্রস্তাবিত এআরএইচসি-র প্রকল্পটি বাস্তবায়ন করা হবে।
শহরাঞ্চলে সরকারি ফাঁকা আবাসনগুলিতে এআরএইচসি-র প্রকল্পটিকে ২৫ বছরের সহজ চুক্তিতে বাস্তবায়ন করা হবে। বাসিন্দাদের কাছ থেকে সামান্য অর্থ নেওয়া হবে, যেই অর্থ দিয়ে আবাসনের ঘরগুলিকে মেরামত করে বসবাসযোগ্য করে তোলা হবে এবং জল, পয়ঃনিষ্কাশী ব্যবস্থা ও রাস্তা নির্মাণের কাজেও ব্যয় করা হবে। রাজ্য এবং কেন্দ্রশাসিত অঞ্চলগুলি স্বচ্ছ নিলাম প্রক্রিয়ার মাধ্যমে সুবিধাভোগীদের বাছাই করবে। এই আবাসনগুলিকে ২৫ বছর পর শহরের স্থানীয় প্রশাসনের হাতে তুলে দেওয়া হবে౼যাতে প্রশাসন আবারও নতুনভাবে সুবিধেভোগীদের বাছাই করার প্রক্রিয়া শুরু করতে পারে।
বেসরকারি সংস্থাগুলি যদি তাঁদের জমি ২৫ বছরের জন্য এআরএইচসি প্রকল্পে ব্যবহার করতে দেয় সেক্ষেত্রে তাদের আবাসনে বসবাস করার অনুমতি প্রদান, ভাড়ার মূল্য নির্ধারণ, কর ছাড় সহ ইত্যাদি নানা সুযোগ সুবিধের ব্যবস্থা করা হবে।
নির্মাণ শিল্প, পরিষেবা প্রদানকারী, স্বাস্থ্য, বাণিজ্যিক সংস্থায় কর্মরত শ্রমিকরা এবং ছাত্র-ছাত্রী౼ যাঁরা ভাগ্যান্বেষণে ছোট শহর এবং গ্রাম থেকে বড় শহরে আসেন তাঁদের কথা বিবেচনা করে এই প্রকল্প হাতে নেওয়া হয়েছে।
নির্মাণকাজে উদ্ভাবনী প্রযুক্তির মাধ্যমে এই প্রকল্পে ব্যয়ের জন্য প্রযুক্তি উদ্ভাবন তহবিল গঠন করা হয়েছে। এই তহবিলে ৬০০ কোটি টাকা বরাদ্দ করা হয়েছে। প্রায় ৩ লক্ষ সুবিধেভোগী প্রাথমিকভাবে এই প্রকল্পে সুবিধে পাবেন।
কর্মক্ষেত্রের কাছাকাছি শহরাঞ্চলে থাকার ব্যবস্থার জন্য সস্তায় যাতে ঘর ভাড়া পাওয়া যায় সেই উদ্দেশে এআরএইচসি প্রকল্পটি চালু করা হয়েছে। এই প্রকল্পের মাধ্যমে নতুন নতুন কাজের সুযোগ তৈরি হবে। এর ফলে পরিযায়ী শ্রমিক ও শহরাঞ্চলের দরিদ্র মানুষদের পক্ষে অহেতুক সফর, ভীড় এবং দূষণ এড়ানো সম্ভব হবে।
সরকারি তহবিলে তৈরি হওয়া ফাঁকা আবাসনগুলি এআরএইচসি-র মাধ্যমে ব্যবহৃত হলে ওই আবাসনগুলির যথাযথ ব্যবহার হবে। এছাড়াও ফাঁকা জায়গায় ভাড়ার জন্য এরকম আবাসন তৈরি করার সুযোগ গড়ে উঠবে।
কেন্দ্রীয় অর্থমন্ত্রী গত ১৪ই মে অনুযায়ী অ্যাফোর্ডেবল রেন্টাল হাউজিং কমপ্লেক্সের  ঘোষণা করেন। কেন্দ্রীয় আবাসন ও নগরোন্নয়ন মন্ত্রক, প্রধানমন্ত্রী আবাস যোজনা-আর্বান এর আওতায় এই প্রকল্প চালু করবে౼ যা আত্মনির্ভর ভারতের স্বপ্নপুরণেও সহায়তা করবে।
কোভিড-১৯ মহামারীর ফলে দেশের শহরাঞ্চলে থাকা পরিযায়ী শ্রমিক এবং দরিদ্র মানুষরা আবারও গ্রামে ফিরে যেতে বাধ্য হয়েছেন। সাধারণত, এঁরা মূল শহরের আশেপাশে বস্তিতে, অনুমোদনহীন কলোনীতে বসবাস করেন। এর মাধ্যমে তাঁরা বাড়ি ভাড়ার অর্থ বাচান। অর্থ সাশ্রয়ের জন্য তাঁরা সেখান থেকে হেঁটে বা সাইকেলে করে তাঁদের কাজের জায়গায় যান।
(CG/CB/SKD
প্রতিরক্ষামন্ত্রক
যুদ্ধে অংশগ্রহণকারী প্রাক্তণ সেনাকর্মী/সেনাকর্মীদের বিধবাদের জন্য ক্ষতিপূরণ
নয়াদিল্লি, ০১ জুলাই, ২০১৯
জম্মু-কাশ্মীরে সন্ত্রাসবাদী আক্রমণ এবং কৌশলগত তৎপরতার সময় যেসব সেনাকর্মী মারা গেছে এবং উত্তর-পূর্বাঞ্চলে জঙ্গি বিরোধী অভিযান চালাতে গিয়ে গত তিন বছরে নিহত সেনাকর্মীদের বিধবাদের জন্য বিভিন্ন ক্ষতিপূরণের ব্যবস্হা করা হয়েছে। এরমধ্যে রয়েছে, রান্নার গ্যাস এজেন্সি এবং পেট্রোল পাম্প বরাদ্দের মতো প্রকল্প। প্রতিরক্ষা দপ্তরের প্রতিমন্ত্রী শ্রী শ্রীপদ নায়েক আজ রাজ্যসভায় এক প্রশ্নের লিখিত জবাবে এই তথ্য জানিয়েছেন। তিনি জানান, ২০১৬ থেকে ২০১৯ পর্যন্ত জম্মু-কাশ্মীরে ৩৩ জন এবং উত্তর-পূর্বাঞ্চলে ১২ জন এই ধরণের ঘটনায় মারা গেছেন। এদের জন্য যথাযথ ক্ষতিপূরণের ব্যবস্হা করতে উদ্যোগ নেওয়া হয়েছে বলে তিনি জানান।
CG/PB/NS
(Visitor Counter : 66
পেট্রোলিয়ামওপ্রাকৃতিকগ্যাসমন্ত্রক
তেলের আমদানি হ্রাস
নতুন দিল্লি, ১৯ সেপ্টেম্বর, ২০২০
২০১৯-২০ অর্থ বর্ষে দেশে পেট্রোলিয়াম জাত পণ্যের ব্যবহারের পরিমাণ ছিল ২১৩.৭ মিলিয়ন মেট্রিকটন। তেল এবং তেলের সমতুল্য গ্যাসের উপর আমদানির নির্ভরতার হার ছিল ৭৭.৯ শতাংশ।
কেন্দ্রীয় সরকার পেট্রোল ও ডিজেলের উপর শুল্ক আরোপ করে। রাজ্য সরকার ভ্যাট বা বিক্রয় কর আদায় করে থাকে। আফগারি শুল্ক একটি নির্দিষ্ট ভিত্তিতে  আদায় করা হয় এবং ভ্যাট ও বিক্রয় কর  পণ্যের আনুমানিক মান-এর উপর ধার্য করা হয়।
কেন্দ্রীয় পেট্রোলিয়াম ও প্রাকৃতিক গ্যাস মন্ত্রক একটি আন্তঃকৌশল গ্রহণ করেছে, যার মাধ্যমে তেল ও প্রাকৃতিক গ্যাসের অভ্যন্তরীণ উৎপাদন বাড়বে এবং অপরিশোধিত তেলের আমদানি হ্রাস পাবে। এই লক্ষ্যপূরণে জৈব জ্বালানি বিষয়ে বিভিন্ন উদ্যোগ গ্রহণ করা হয়েছে। সরকার দেশে জৈব জ্বালানির প্রাপ্যতা বাড়াতে একটি জাতীয় জৈব জ্বালানি নীতি প্রণয়ন করেছে। এর পাশাপাশি প্রাকৃতিক গ্যাস, বৈদ্যুতিক যানবাহনের চার্জিং পয়েন্টর সুযোগ সুবিধা বৃদ্ধি করার উদ্যোগ নেওয়া হয়েছে । চলতি বছরের ৩১শে অক্টোবর পর্যন্ত রাষ্ট্রায়ত্ত তেল বিপণন সংস্থাগুলি ১১০টি খুচরো বিপণন কেন্দ্রে বৈদ্যুতিক চার্জিং সুবিধা ব্যবস্থাপনা তৈরি করেছে। এমনকি ১৭টি খুচরো বিপণন কেন্দ্রে ব্যাটারি পরিবর্তন সুবিধা কেন্দ্র গড়ে তুলেছে।
লোকসভায় আজ লিখিত উত্তরে এই তথ্য জানিয়েছেন কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
(CG/SS/SKD
কর্মী, জন-অভিযোগএবংপেনশনমন্ত্রক
তথ্যের অধিকার সংশোধন বিল, ২০১৯ লোকসভায় অনুমোদিত
স্বচ্ছতা ও দায়বদ্ধতা সুনিশ্চিত করতে সরকার অঙ্গীকারবদ্ধ; তথ্য কমিশনের স্বায়ত্তশাসন খর্ব করার কোনও প্রশ্নই ওঠে না – ডঃ জিতেন্দ্র সিং
নয়াদিল্লি, ২৩ জুলাই, ২০১৯
লোকসভায় গতকাল  তথ্যের অধিকার  বিল, ২০১৯ পাশ হয়েছে। এই বিলে তথ্যের অধিকার আইন, ২০০৫ – এ সংশোধনের প্রস্তাব করা হয়েছে। উদ্দেশ্য, মুখ্য তথ্য কমিশনার ও তথ্য কমিশনার সহ রাজ্যগুলির মুখ্য তথ্য কমিশনার ও তথ্য কমিশনারদের কার্যকালের মেয়াদ, বেতন, ভাতা ও অন্যান্য বিচার্য বিষয়ে কেন্দ্রীয় সরকার সিদ্ধান্ত গ্রহণ করবে।
বিলটি নিয়ে বিতর্কে অংশগ্রহণ করে কেন্দ্রীয় কর্মচারী, গণঅভিযোগ ও পেনশন বিষয়ক মন্ত্রী ডঃ জিতেন্দ্র সিং বলেন, বর্তমান সরকার স্বচ্ছতা ও দায়বদ্ধতা সুনিশ্চিত করতে পুরোপুরি প্রতিশ্রুতিবদ্ধ। এই নীতি অনুসরণ করেই সরকার তথ্য জানার অধিকার আইনে তথ্য সংক্রান্ত আবেদন দাখিলের সংখ্যা কমাতে সরকারি দপ্তরগুলির অধিকাংশ তথ্যই স্বেচ্ছায় প্রকাশে উদ্যোগী হয়েছে।
মন্ত্রী আরও বলেন যে, নাগরিকদের সক্রিয় অংশগ্রহণের মাধ্যমে সরকার অভিযোগ নিষ্পত্তির ওপর গুরুত্ব দিচ্ছে। এর ফলে, বিগত পাঁচ বছরে জবাবের অপেক্ষায় তথ্য সংক্রান্ত আবেদন দাখিল পড়ে থাকার সংখ্যা উল্লেখযোগ্যভাবে কমেছে।
রাজ্য তথ্য কমিশন সংক্রান্ত আইন প্রণয়নের ক্ষেত্রে সরকার তার ক্ষমতার অপব্যবহার করবে না জানিয়ে সদস্যদের আশ্বস্ত করে ডঃ সিং বলেন যে, ২০০৫ – এর প্রকৃত তথ্যের অধিকার আইন অনুযায়ী তথ্য কমিশন সংক্রান্ত আইন রচনার অধিকার রাজ্য বা কেন্দ্র কোনও পক্ষেরই আওতায় পড়ে না।
তথ্য কমিশন ও নির্বাচন কমিশনের সার্বিক কাজকর্মের পরিস্থিতির তুলনা সম্পর্কে এক প্রশ্নের জবাবে ডঃ সিং বলেন যে, কেন্দ্রীয় তথ্য কমিশন ও রাজ্য তথ্য কমিশনগুলি ২০০৫ – এর তথ্যের অধিকার আইনের আওতায় গঠিত বিধিবদ্ধ সংস্থা। সেইহেতু, ভারতের নির্বাচন কমিশন তথা কেন্দ্রীয় ও রাজ্য তথ্য কমিশনগুলির আদেশও পৃথক পৃথক হয়ে থাকে। এই বিষয়টিকে বিবেচনায় রেখে নির্বাচন কমিশন ও তথ্য কমিশনগুলির সার্বিক কাজকর্মের পরিস্থিতি প্রয়োজন অনুযায়ী আরও যুক্তিগ্রাহ্য হওয়া প্রয়োজন। তিনি আরও জানান, তথ্য কমিশনারদের নিয়োগ সম্পর্কিত নীতি-নির্দেশিকায় কোনও পরিবর্তন করা হয়নি। তাই, তথ্য কমিশনের স্বায়ত্ত্বশাসন খর্ব করার কোনও প্রশ্নই ওঠে না।
CG/BD/SB
(Visitor Counter : 609
প্রধানমন্ত্রীরদপ্তর
প্রয়াত বলজিত কাউর তুলসিজি রচিত “দ্য রামায়ণ অফ শ্রী গুরু গোবিন্দ সিং জি” বইটির প্রথম সংস্করণ প্রধানমন্ত্রীর হাতে তুলে দেওয়া হল
নতুনদিল্লি, ৯ই জুলাই, ২০২১
প্রধানমন্ত্রী শ্রী নরেন্দ্র মোদী প্রয়াত বলজিত কাউর তুলসিজি রচিত “দ্য রামায়ণ অফ শ্রী গুরু গোবিন্দ সিং জি” বইটির প্রথম সংস্করণ গ্রহণ করেছেন। বিখ্যাত আইনজীবী শ্রী কেটিএস তুলসিজির মা ছিলেন প্রয়াত বলজিত কাউর তুলসিজি।
একগুচ্ছ ট্যুইট বার্তায় প্রধানমন্ত্রী বলেছেন, “বিখ্যাত আইনজীবী শ্রী কেটিএস তুলসিজির মা, প্রয়াত বলজিত কাউর তুলসিজি রচিত “দ্য রামায়ণ অফ শ্রী গুরু গোবিন্দ সিং জি” বইটির প্রথম সংস্করণ হাতে পেলাম। আইজিএনসিএ এই বইটি প্রকাশ করেছে।
আলাপচারিতার সময়, অসামান্য পাণ্ডিত্যের অধিকারী শ্রী কেটিএস তুলসিজি মহান শিখ ধর্মের দৃষ্টিভঙ্গির বিষয়ে জানালেন এবং গুরুবাণী সাবাদ পাঠ করলেন, যা আমার হৃদয় স্পর্শ করেছে। এর অডিও লিঙ্কঃ- https://t.co/0R9z836sLi।“
CG/CB
(Visitor Counter : 162
প্রধানমন্ত্রীরদপ্তর
ভারতের প্রথম সৌর অভিযান আদিত্য-এল১-এর সফল উৎক্ষেপণের জন্য ইসরোর বিজ্ঞানী ও ইঞ্জিনিয়ারদের প্রধানমন্ত্রীর অভিনন্দন
নতুন দিল্লি, ২ সেপ্টেম্বর , ২০২৩
প্রধানমন্ত্রী শ্রী নরেন্দ্র মোদী ভারতের প্রথম সৌর অভিযান আদিত্য-এল১-এর সফল উৎক্ষেপণের জন্য ইসরোর বিজ্ঞানী ও ইঞ্জিনিয়ারদের অভিনন্দন জানিয়েছেন।
এক্স পোস্টের এক বার্তায় প্রধানমন্ত্রী বলেছেন;
"চন্দ্রযান তিনের সাফল্যের পরও ভারতের মহাকাশ সফর অব্যাহত। ভারতের প্রথম সৌর অভিযান আদিত্য-এল১-এর সফল উৎক্ষেপণের জন্য @isro-র বিজ্ঞানী ও ইঞ্জিনিয়ারদের অভিনন্দন জানাই। সমগ্র মানব জাতির কল্যাণে বিশ্ব ব্রহ্মান্ড সম্পর্কে আরও ভাল ধারণা পেতে আমাদের নিরলস বৈজ্ঞানিক প্রয়াস অব্যাহত থাকবে।"
(AC/CB/AS
সারওরসায়নমন্ত্রক
তালচের ফার্টিলাইজার লিমিটেডের  পক্ষ থেকে কয়লা তরলীকরণের মাধ্যমে ইউরিয়া উৎপাদনের জন্য এক স্বতন্ত্র ভর্তুকি নীতিতে মন্ত্রিসভার অনুমোদন
নয়াদিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি তালচের ফার্টিলাইজার লিমিটেডের পক্ষ থেকে কয়লা তরলীকরণের মাধ্যমে ইউরিয়া উৎপাদনের জন্য একটি স্বতন্ত্র ভর্তুকি নীতি প্রণয়নে অনুমতি দিয়েছে। কেন্দ্রীয় সার দপ্তরের পক্ষ থেকে কয়লা তরলীকরণের মাধ্যমে ইউরিয়া উৎপাদনের ক্ষেত্রে ভর্তুকি নীতি প্রণয়নের ব্যাপারে মন্ত্রিসভার কাছে প্রস্তাব পাঠিয়েছিল।
মন্ত্রিসভার এই সিদ্ধান্তের ফলে দেশের বিপুল কয়লা ভান্ডারের আরও বেশি সদ্ব্যবহারের লক্ষ্যে শক্তি ক্ষেত্রে কৌশলগত নিরাপত্তা অর্জনের পাশাপাশি, ইউরিয়া উৎপাদনে স্বনির্ভর হয়ে ওঠা সম্ভব হবে। আগেই সিদ্ধান্ত হয়েছিল যে, তালচের ফার্টিলাইজার লিমিটেড সংস্থাটিকে কয়লা তরলীকরণ প্রযুক্তির সঙ্গে উপযুক্ত করে তোলা হবে। এই সার উৎপাদন কারখানা থেকে উৎপাদনশীলতা বৃদ্ধি পেলে পূর্বাঞ্চলের কৃষকরা সারের পর্যাপ্ত যোগানের দিক থেকে লাভবান হবেন। সেইসঙ্গে, দেশের পূর্বাঞ্চলে ইউরিয়া সরবরাহ খাতে প্রদেয় পরিবহণ ভর্তুকি অনেকাংশে সাশ্রয় হবে। এমনকি, বিদেশ থেকে বার্ষিক ১২ লক্ষ ৭০ হাজার মেট্রিক টন ইউরিয়া আমদানি করতে হয়। এই কারাখানা থেকে সার উৎপাদন শুরু হলে বিদেশি মুদ্রার সঞ্চয় আরও বাড়বে।
কয়লা তরলীকরণের মাধ্যমে ইউরিয়া উৎপাদনের এই কর্মসূচি ‘মেক ইন ইন্ডিয়া’ উদ্যোগ এবং আত্মনির্ভর অভিযানকে আরও সুবিন্যস্ত করবে। একইসঙ্গে, দেশের পূর্বাঞ্চলে সড়ক, রেল, জলপথ পরিবহণ ক্ষেত্রে পরিকাঠামোর মানোন্নয়ন ঘটবে। পক্ষান্তরে, আর্থিক বিকাশ ত্বরান্বিত হবে। তালচের সার উৎপাদন কারখানার নিকটবর্তী এলাকায় যে সমস্ত সহযোগী শিল্প সংস্থা রয়েছে, সেখানে ব্যবসায়িক সুযোগ-সুবিধা আরও বাড়বে। এই কারখানায় কয়লা তরলীকরণের জন্য পরিচ্ছন্ন কয়লা প্রযুক্তির ব্যবহার করা হবে। এর ফলে, ইউরিয়া উৎপাদনে জ্বালানী হিসাবে তরল প্রাকৃতিক গ্যাসের আমদানী ব্যয় কমবে এবং আধুনিক প্রযুক্তির মাধ্যমে কয়লা তরলীকরণ প্রক্রিয়া পরিচালিত হওয়ার ফলে দূষণ সৃষ্টিকারী গ্যাসের নির্গমন হ্রাস পাবে।
প্রেক্ষাপট
চারটি রাষ্ট্রায়ত্ত সংস্থার যৌথ উদ্যোগে ২০১৫’র ১৩ নভেম্বর তালচের ফার্টিলাইজার্স লিমিটেড গঠন করা হয়। পূর্বতন তালচের ফার্টিলাইজার কর্পোরেশন অফ ইন্ডিয়া লিমিটেডের পুনরুজ্জীবন ঘটাতে বার্ষিক ১২ লক্ষ ৭০ হাজার মেট্রিক টন উৎপাদন ক্ষমতাসম্পন্ন একটি নতুন অত্যাধুনিক ইউরিয়া উৎপাদন ইউনিট স্থাপন করা হয়। এই ইউরিয়া উৎপাদন প্রকল্প খাতে ব্যয়ের পরিমাণ ধরা হয়েছে ১৩ হাজার ২৭৭ কোটি ২১ লক্ষ টাকা।
(CG/BD/SB
নারীওশিশুবিকাশমন্ত্রক
অঙ্গওয়াড়ি কেন্দ্রের সব্জি চাষ
নয়াদিল্লি, ২২ নভেম্বর, ২০১৯
অঙ্গনওয়াড়ি কেন্দ্রে শিশুদের পুষ্টিকর খাবার দেওয়ার লক্ষ্যে কেন্দ্র রাজ্য ও কেন্দ্রশাসিত অঞ্চলগুলিকে বাগান তৈরি করতে উৎসাহ দিচ্ছে। সুসংহত শিশু বিকাশ প্রকল্পের অধীন অঙ্গনওয়াড়ি কেন্দ্রগুলিতে স্থানীয় মানুষদের অঙ্গনওয়াড়ি কর্মী ও সহায়ক হিসাবে নিয়োগ করা হয়, যাঁরা আংশিক সময়ের জন্য এখানে কাজ করে থাকেন। এরা প্রতি মাসে সরকার নির্ধারিত সাম্মানিক ভাতা পেয়ে থাকেন। কেন্দ্র, মূল অঙ্গনওয়াড়ি কেন্দ্রের কর্মীদের মাসিক ভাতা তিন হাজার টাকা থেকে বাড়িয়ে সাড়ে চার হাজার টাকা করেছে। ছোট অঙ্গনওয়াড়ি কেন্দ্রের কর্মীরা ২ হাজার ২৫০ টাকার পরিবর্তে এখন থেকে মাসে ৩ হাজার ৫০০ টাকা পান। এছাড়াও, রাজ্য ও কেন্দ্রশাসিত অঞ্চলগুলি অঙ্গনওয়াড়ি কর্মীদের অতিরিক্ত সাম্মানিক ভাতা প্রদান করে। আন্দামান ও নিকোবর দ্বীপপুঞ্জের প্রশাসন অঙ্গনওয়াড়ি কর্মীদের অতিরিক্ত তিন হাজার টাকা ও সহায়িকাদের ২ হাজার ৫০০ টাকা দিয়ে থাকে। অসম সরকার এই কর্মীদের ২ হাজার টাকা ও সহায়িকাদের ১ হাজার টাকা অতিরিক্ত দেয়। পশ্চিমবঙ্গ সরকার অঙ্গনওয়াড়ি কর্মী ও সহায়িকাদের অতিরিক্ত ১ হাজার ৩০০ টাকা দিয়ে থাকে। ত্রিপুরা কর্মীদের ২ হাজার ৮৬৫ টাকা এবং সহায়িকাদের ১ হাজার ৯২৪ টাকা দিয়ে থাকে।
SSS/CB/SB
(Visitor Counter : 60
স্বাস্থ্যওপরিবারকল্যাণমন্ত্রক
ডঃ হর্ষ বর্ধন চিকিৎসক নিগ্রহকারীদের বিরুদ্ধে কঠোর ব্যবস্থা নেওয়ার জন্য রাজ্যের মুখ্যমন্ত্রীদের চিঠি লিখেছেন
‘চিকিৎসক ও স্বাস্থ্যকর্মীদের সুরক্ষার জন্য যেসব রাজ্যে সুনির্দিষ্ট আইন নেই তাদের অবিলম্বে এই ধরনের আইন প্রণয়নের পরামর্শ’
নয়াদিল্লি, ১৫ জুন, ২০১৯
পশ্চিমবঙ্গে সম্প্রতি চিকিৎসক নিগ্রহের ঘটনার প্রেক্ষিতে কেন্দ্রীয় স্বাস্থ্য ও পরিবারকল্যাণ মন্ত্রী আজ সব রাজ্যের মুখ্যমন্ত্রীদের উদ্দেশে লেখা এক চিঠিতে চিকিৎসক নিগ্রহকারীদের বিরুদ্ধে কঠোর ব্যবস্থা গ্রহণের বিষয়ে রাজ্যগুলির দৃষ্টি আকর্ষণ করেছেন। চিকিৎসক নিগ্রহের ঘটনায় গভীর উদ্বেগ প্রকাশ করে কেন্দ্রীয় স্বাস্থ্যমন্ত্রী বলেছেন যে, দেশের বিভিন্ন প্রান্ত থেকে চিকিৎসক নিগ্রহের খবর পাওয়া যাচ্ছে। স্বাস্থ্যমন্ত্রী বলেন, এই ধরনের ঘটনার ফলে ডাক্তাররা ধর্মঘট করে কাজ বন্ধ করে দেওয়ায় স্বাস্থ্য পরিষেবা দারুণভাবে ক্ষতিগ্রস্ত হচ্ছে। তিনি বলেন, দেশের বিভিন্ন প্রান্তে কর্মরত সরকারি হাসপাতালের চিকিৎসকরা আন্দোলন করছেন এবং কোন স্বাস্থ্য পরিষেবা দিচ্ছেন না। পশ্চিমবঙ্গে ডাক্তারদের আন্দোলনের ফলে পরিস্থিতির অবনতি হচ্ছে। সারা দেশ জুড়ে সরকারি ও বেসরকারি ক্ষেত্রের ডাক্তাররা ধর্মঘটের দিকে যাচ্ছেন বলে স্বাস্থ্যমন্ত্রী তাঁর চিঠিতে উল্লেখ করেছেন।
ভবিষ্যতে এই ধরনের ঘটনা রুখতে ব্যবস্থা গ্রহণের প্রয়োজনের ওপর জোর দিয়ে ডঃ হর্ষ বর্ধন বলেন, চিকিৎসক এবং স্বাস্থ্যকর্মীরা যাতে নির্ভয়ে তাঁদের কাজ করতে পারেন এবং স্বাস্থ্য পরিষেবা দিতে পারেন, আইন-শৃঙ্খলা রক্ষকদের তা সুনিশ্চিত করতে হবে। চিকিৎসকদের নিগ্রহকারীদের বিরুদ্ধে কঠোর ব্যবস্থা নিতে হবে বলে তিনি জোর দেন।
তিনি এই প্রসঙ্গে যে সব রাজ্যে চিকিৎসকদের সুরক্ষা দিতে উপযুক্ত আইন নেই, সেখানে অবিলম্বে এই ধরনের আইন প্রণয়ন করার জন্য রাজ্যগুলির দৃষ্টি আকর্ষণ করেন। এ বিষয়ে ইন্ডিয়ান মেডিকেল অ্যাসোসিয়েশন ২০১৭ সালে চিকিৎসক ও স্বাস্থ্যকর্মীদের সুরক্ষার জন্য যে আইনের খসড়া তৈরি করেছিল, তা মুখ্যমন্ত্রীদের উদ্দেশে লেখা চিঠির সঙ্গে অনুলিপি হিসাবে দিয়েছেন। গতকাল আইএমএ, এআইএমএমএস, ফেডারেশন অফ রেসিডেন্ট ডক্টর্স অ্যাসোসিয়েশন ও বিভিন্ন হাসপাতালের চিকিৎসক প্রতিনিধিরা কেন্দ্রীয় স্বাস্থ্যমন্ত্রীর সাথে দেখা করে পশ্চিমবঙ্গের চিকিৎসক নিগ্রহকারীদের বিরুদ্ধে ব্যবস্থা গ্রহণের দাবি জানান। এ বিষয়ে পশ্চিমবঙ্গের মুখ্যমন্ত্রী শ্রীমতী মমতা বন্দ্যোপাধ্যায়কে তিনি পৃথকভাবে একটি চিঠি লিখেছেন।
CG/PB/DM
(Visitor Counter : 119
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও ইউরোপীয় কাউন্সিলের সভাপতি মিঃ চার্লস মিশেলের মধ্যে টেলিফোনে কথা
নয়াদিল্লি, ০১ মার্চ, ২০২২
প্রধানমন্ত্রী শ্রী নরেন্দ্র মোদী আজ ইউরোপীয় কাউন্সিলের সভাপতি মিঃ চার্লস মিশেলের সঙ্গে টেলিফোনে কথা বলেছেন।
ইউক্রেনে পরিস্থিতির অবনতি হওয়ার ফলে উদ্ভূত মানবসভ্যতার সঙ্কটে প্রধানমন্ত্রী ক্ষোভ প্রকাশ করেছেন। সংঘর্ষ বন্ধ করে কূটনৈতিক পথে আলাপ-আলোচনার মধ্য দিয়ে সমস্যার সমাধানের জন্য ভারতের আবেদনের কথা প্রধানমন্ত্রী আবারও উল্লেখ করেন।
শ্রী মোদী বলেন, ভারত বিশ্বাস করে, আন্তর্জাতিক আইন, রাষ্ট্রসংঘের সনদ এবং প্রতিটি রাষ্ট্রের ভৌগোলিক অখন্ডতা ও সার্বভৌমত্বকে শ্রদ্ধা জানাতে হবে। এর মধ্য দিয়েই সমসাময়িক বিশ্ব পরিস্থিতি স্বাভাবিক থাকবে।
প্রধানমন্ত্রী দু’পক্ষের আলোচনাকে স্বাগত জানিয়েছেন। তিনি মানবিক সাহায্য এবং প্রত্যেকের অবাধ ও মুক্তভাবে যাতায়াতের সুযোগ করে দেওয়ার উপর গুরুত্ব দিয়েছেন।
শ্রী মোদী এ প্রসঙ্গে সংশ্লিষ্ট অঞ্চলের ক্ষতিগ্রস্ত মানুষদের জন্য ভারত থেকে ওষুধ সহ প্রয়োজনীয় ত্রাণ সামগ্রী পাঠানোর কথা জানান।
CG/CB/SB
(